Nyt sovituilla toimilla vastataan akuuttiin tilanteeseen alueella. Turvapaikanhakijoita vastaanottamalla Suomi osoittaa, että se on valmis konkreettisin toimin tukemaan Välimeren muuttoliikereittien varrella olevia maita. Tuki mahdollistaa kaikkein haavoittuvimmassa asemassa olevien henkilöiden siirtoja pois kuormittuneista vastaanotto-olosuhteista, ja sillä on näiden henkilöiden tilanteeseen ratkaiseva merkitys. On kuitenkin selvää, että mikään kohtuullinen hakijoiden määrä, jonka Suomi käytännössä voisi kokonsa huomioiden vastaanottaa, ei yleisesti vapauta Välimeren alueen EU-jäsenmaita vastaanotto- ja turvapaikkajärjestelmään kohdistuvasta paineesta.
Suomi haluaa edelleen osana EU:ta edistää ensisijaisesti kestävää ratkaisua, jolla uudistetaan yhteinen eurooppalainen turvapaikkajärjestelmä ja tehdään siitä toimiva myös kriisitilanteissa. Euroopan komissiolta odotetaan kevään aikana uutta ehdotusta turvapaikkapolitiikan uudistamisesta.